ru en kk ky ru ru ky ky ru ru ru bg ru ru ru en hbs_cyr ru ky hu ky ru mn ru ky ky ky ky ky ky ky ky ky ky ru ky ky ky ky ky ky ru uk ky hu ru ky ky ky ky ky ky ky ky ky ru ky ru ky ru ky ru ky ru ky ky ru ky ky ky ru ky ky ky ru ky ru ru ru ky ru ru ky ky bg ky ru ky ru ky ru ky ru ky ru ky ru ky ru
"Айат пресс", 18.06.09 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
- Бермет эже, алдыдагы отчеттук концертке кандай даярдыктар көрүлүүдө, концертке кимдер катышат?
- Отчеттук концерт болуп жаткандан кийин эки жылдан бери катуу даярдыктар көрүлүп келди. Себеби мурда жыл сайын берип турчумун, биртууган инимдин каза болгондугуна байланыштуу токтоп калган. Бул концерттин мурдагылардан айырмасы - Карамолдо Орозов атындагы эл аспаптар оркестри коштойт. Андан тышкары эстраданын коштоосундагы ырларды да биринчи жолу ырдап чыккан атам. О.э. романстарды, арияларды фортепианонун коштоосунда ырдайм. Филармониянын ырчылары менен эстрада ырчылары да катышат. Кыргыз эл артисти Анарбек Ибраев, Чырмаш Төрөбеков, бала кезден чогуу жүргөн группалашым Динара Ниязбаева экөөбүз дуэт ырдайбыз. Андан тышкары Гүлнур Сатылганова да катышат. Карамолдо Орозов атындагы оркестрдин эки дирижеру Сагынбек Акматалиев , Сардарбек Жумалиев дирижерлук кылат.
- Филармониянын жетекчилиги концертке карата кандай жардам берип атат?
- Быйыл филармонияда эмгектенгениме туура жыйырма үч жыл болот. Эми концерт берип жаткан соң залга, арендага төлөнөт эмеспи. Жетекчибиз Керим Турапов бир топ жакшылык кылып, жеңилдиктерди да берди. Мисалга, ижара акысын эки эсе арзандатып, жардам бергенине ыраазымын. Андан тышкары УТРКнын президенти Мелис Эшимкановго да ыраазычылык билдирем.
- Учурда жаш ырчылар менен улуу муундун таланттары эки ажырымга келип калбадыбы. Буга кандай пикириңиз бар?
- Жок, мен буга эч качан чычалабайм. Туура, азыр жаш ырчылардын барысы спорт ордосун ээлеп калды. Эгер мага уруксат берилсе да ал жакка бермек эмесмин. Негизинен ал жакта фонограмма менен ырдашат. Андан кийин менин ырларым элдик ырлардан болгондуктан филармонияга туура келет деп ойлойм. Негизи эле филармониянын аурасы, залы жандуу үн менен ырдоого абдан ыңгайлуу. Ал эми жаш ырчылар менен улуу муундун таланттарынын ортосундагы ажырымга эч качан чычалабайм. Мен аны оюма да албайм, ар бир чыгармачыл адам өзү үчүн иштеши керек. Бүгүнкү күндө улуттук биринчи каналдан көңүл ачуучу программалар ачылып, анда жалаң гана жаш ырчылар орун алып калышкан. Менимче, улуу муунга да, кичүү муунга да, ошол эле учурда орто муунга чейин тегиз көңүл бурулушу керек. Өз ишим менен алпурушуп көнүп калгандыктан ортодогу майда-барат иштерге анчалык маани бербейм.
- Ырчылык менен гана чектелбестен концерттерди да алып барып каласыз. Сиз үчүн кайсынысы жүрөгүңүзгө жакыныраак?
- Мага экөө тең бирдей. Анткени филармонияда көп жылдан бери иштеп, ырдап келем. Бир жолу Ош жакка концертке барып калганда алып баруучубуз ооруп калып, ордуна мени сунушташкан. Ошондон тарта концерттерди алып барып жүрөм. Мен үчүн экөө тең бирдей жоопкерчиликте.
- Демек тойлорду да тейлеп калат турбайсызбы?
- Көптөгөн тойлорду тейлеп эле келатам. Тамадалыкты да аркалап көргөм, азыр дүйнөлүк кризиске байланыштуу акыркы бир жылда тойлор да басаңдагансып калды. Негизи үйлөнүү тойлордо, юбилейлерде, ар кандай жакшылыктарда элдин көңүлүн көтөрүүгө аракеттенип келем. Тойлорго чакыруулар көп түшөт, барып сыйын көрүп ырдап коем. Биз эле эмес Россиянын ырчылары да шоу-бизнести тойго да аралаштырып жиберишти.
- Сиз эми мугалимдикти да аркалап келесиз. Ошол тууралуу кеп козгосок?
- 2003-жылдан бери Бүбүсара Бейшеналиева атындагы көркөм өнөр институтунда эстрада кафедрасында эстрада ырчыларын даярдоо боюнча мугалим болуп иштейм. Келечекте көптү үмүттөндүргөн окуучуларым бар. Аларды дагы да эл алдына чыгарууга аракеттерди жумшап келатабыз.
- Аялзатына тиешелүү кандай касиеттериңиз бар? Дегеним, кол өнөрчүлүктөн кур эмес деп уккан элем.
- Колум бошой калганда кооздоп сайма сайгандан тажабай, ырахат алам. Улуттук кыргыз көйнөктөрүн баш кийими менен эч кимдикине окшоштурбай фантазия менен жасап келем. Бирок өзүмдүн эмгегимен жаралган кийимдерди сатпастан үйгө жыйып илип коем. Менин колумдан келбеген нерсе жок болсо керек. Андан тышкары колум бошой калганда балдарыма чын жүрөктөн даамдап тамак жасайм.
Кыргыздын желегин Орусиядан желбиретип, барыбызды кубандырган ырчы жигитибиз Омар кечээ кайрадан Москвага учуп кетти. Келечек пландарын ишке ашыруу максатында дагы да жаңы дем, күч топтоп келип, кыргыз элине кубулжуган ырларды тартууласам деген тилекте сапар тартты. Эмесе, Омар сага ийгилик.
Бир топ талантты тарбиялаган продюсер Асыл Апасованын учурда ити чөп жеп аткан кез. Айтсак, алдыда боло турган президенттик шайлоого карата туш тараптан чакыруу билеттери келүүдө. Жылдызы жанган Мирбек Иманбеков жана Бегимай Карабаеванын талантына баа берген депутаттар саны күн санап өсүп, "Ак Жол", КСДП, деги койчу партия дегендин барысы алардын ырдап берүүсүн өтүнүп атат. Ал эми жаш ырчыларыбыз учурда кайсы партияга ырдасак деп терең ойлонуп турган учур.
Дагы бир ыр жаралды
Жаш таланттар санын толуктаган назик кызыбыз Жаным Айзат көптөн бери аракеттенип, репертуарын дагы бир ырга толуктады. "Махабат аллеясы" деп аталган ырдын сөзү Сейит
Жээнбаевга таандык болсо, обону Эркин Мээркановдуку. Эмесе, жакынкы арада тыңдап калабыз го деп күйөрмандарын кубантып коелу.
Мирбектин ити чөп жеди
Кыздардын жүрөгүнөн түнөк таап, таланты таш жарган Мирбек Атабеков 11-12-июнда концерт койгон эле. Бул жолку концерт жогорку деңгээлде даярдалып, өзгөчөлүгү - сахнага чоң экрандардын коюлушу болду. Кинотеатрдагыдай экрандарды орнотуу үчүн 9 миң доллар сарпталып, негизгиси концерт аншлаг менен өткөнүнө кубанган ырчы учурда эс алуунун акесин таанытып жаткан кез.
Ырды жазып тим болбостон созолонто обон жараткан Айбек Карымов алдыда шайлоо жакындаган сайын эл катары камынууда. Баса, ырчы мырзабыз учурда ИИМдин концерттик залында боло турган ыр-бий ансамблинин коштоосундагы концертке чуркап жүргөн чагы.
кыргыз тилиндеги гезит "Айат пресс"
email • архив • редакция
Бакыт БЕШИМОВ, ЖКнын КСДП фракциясынын лидери, БЭКтин президенттик шайлоо штабынын жетекчиси:
"Азыркы бийликти четөлкөлүктөрдүн Кыргызстанда орнотулган бийлиги деп аташыбыз керек"
"Атамбаев эмнени гана көргөн жок…"
"Калмактар түндүгүңөрдү аялыңар, түнүңөрдү катыныңар көтөрүп калсын деп каргаган"
Борбордук аянтка орнотулган кыргыз душмандарынын эстеликтерине эмне кебиңиз бар?
"Майыппы, оорукчанбы бапестеп багышат экен"
"Жаз болсо жерди унутпа, бак консо элди унутпа" деген туурабы?
Айтылып, жазылып бүтпөс Айтматов
Бешиктеги баланын бек болоорун ким билет?
Бириксек - колдон келет!
Ох, жырга-аал, кум ысык экен!